ΣΥΝΕΛΕΥΣΗ ΙΣΗΣ ΕΚΠΡΟΣΩΠΗΣΗΣ ΤΗΣ ΣΥΜΒΑΣΗΣ ΠΟΥ ΣΥΝΑΦΘΗΚΕ ΜΕΤΑΞΥ ΤΩΝ ΚΡΑΤΩΝ ΤΗΣ ΑΦΡΙΚΗΣ, ΤΗΣ ΚΑΡΑΪΒΙΚΗΣ ΚΑΙ ΤΟΥ ΕΙΡΗΝΙΚΟΥ ΚΑΙ ΤΗΣ ΕΥΡΩΠΑΪΚΗΣ ΕΝΩΣΗΣ (ΑΚΕ-ΕΕ)

ΨΗΦΙΣΜΑ () για το εμπόριο βάσει των αρχών της δικαιοσύνης και αλληλεγγύης

Η Συνέλευση Ίσης Εκπροσώπησης ΑΚΕ-ΕΕ,

- συνελθούσα στο Λουξεμβούργο από τις 23 έως τις 26 Σεπτεμβρίου 1996,

- έχοντας υπόψη τα προηγούμενα ψηφίσματά της επί του θέματος καθώς και τα ψηφίσματα που ενέκρινε το ΕΚ, ιδίως το ψήφισμα της 19ης Ιανουαρίου 1994 (έκθεση του κ. Langer),

Α. δεδομένου ότι οι αθέμιτες εμπορικές σχέσεις αποτελούν σημαντικό αίτιο της διαρθρωτικής ανισορροπίας Βορρά-Νότου,

Β. δεδομένου ότι σε μεγάλο αριθμό αναπτυσσομένων χωρών, συμπεριλαμβανομένων χωρών ΑΚΕ, η παραγωγή και εμπορία εθνικών πόρων ελέγχεται άμεσα ή έμμεσα από μεγάλες αμερικανικές ή ευρωπαϊκές πολυεθνικές επιχειρήσεις, οι οποίες ενδιαφέρονται μόνο για το κέρδος και όχι για την καταπολέμηση των καταστάσεων φτώχειας και ανεργίας, των κοινωνικών και περιβαλλοντικών ζημιών ή του χρέους,

Γ. δεδομένου ότι όλο και περισσότεροι πολίτες της Κοινότητας δεν ανέχονται πλέον αυτήν την αδικία και είναι μάλιστα πρόθυμοι να δεχτούν προσωπικές θυσίες προκειμένου να επανορθωθεί,

Δ. έχοντας υπόψη ότι σε πολλά κράτη μέλη της ΕΕ έχουν ήδη αναληφθεί πρωτοβουλίες για την προώθηση του θεμιτού και υπεύθυνου εμπορίου, ήτοι για την παραγωγή και εμπορία προϊόντων υπό πλέον βιώσιμες συνθήκες από κοινωνικής και περιβαλλοντικής απόψεως,

Ε. πεπεισμένη ότι πρέπει να υποστηριχθεί το θεμιτό και υπεύθυνο εμπόριο σε κοινοτικό επίπεδο με την υιοθέτηση πρακτικών μέτρων με στόχο την επίτευξη μεγαλύτερης διαφάνειας και τη βελτίωση των σχέσεων μεταξύ παραγωγών και καταναλωτών,

1. εκφράζει την πλήρη υποστήριξή της προς τα σημαντικά μέτρα που λαμβάνονται ήδη σε πολλές κοινοτικές χώρες υπέρ του θεμιτού και υπεύθυνου εμπορίου 7

2. καλεί την Επιτροπή και τα κράτη μέλη να εγκρίνουν απτά μέτρα υπέρ του θεμιτού και υπεύθυνου εμπορίου, ιδίως με την επαγγελματική και περαιτέρω κατάρτιση, τη βελτίωση των δικτύων διανομής, τις δέουσες ενημερωτικές εκστρατείες και την προτιμησιακή φορολογική νομοθεσία 7

3. καλεί σχετικά την Κοινότητα και τα κράτη μέλη να υποστηρίξουν τις εργασίες των Εναλλακτικών Εμπορικών Ενώσεων, παρέχοντας πληροφορίες σε καταναλωτές, εκπαιδεύοντας τοπικούς παραγωγούς και ειδικούς επί των πωλήσεων στις ενδιαφερόμενες χώρες, πληροφορώντας τους εμπορικούς εταίρους, κ.λπ. 7

4. καλεί τα σημαντικότερα ευρωπαϊκά δίκτυα διανομής να συμβάλουν στην προώθηση του θεμιτού και υπεύθυνου εμπορίου επιφυλάσσοντας επαρκή χώρο για τα προϊόντα αυτά και καθιστώντας εύκολη την αναγνώρισή τους από τους καταναλωτές 7

5. ζητεί να χρησιμοποιείται ένα ενδεικτικό σημείο ποιότητας για τα προϊόντα του θεμιτού εμπορίου το οποίο θα αναγνωρίζεται και προωθείται με αποτέλεσμα να τους επιφυλάσσεται προτιμησιακή μεταχείριση όσον αφορά τον εκτελωνισμό, τις ποσοστώσεις εισαγωγής, κ.λπ. 7

6. καλεί την Κοινότητα να αναλάβει ειδική δράση σε διεθνές επίπεδο υπέρ των συμφερόντων και αιτημάτων των μικρών παραγωγών σε αναπτυσσόμενες χώρες, καταργώντας αθέμιτους εμπορικούς φραγμούς και εισάγοντας κατάλληλες μορφές επιμόρφωσης, δανεισμού και λοιπών μέτρων στήριξης 7

7. αναθέτει στους Συμπροέδρους της να διαβιβάσουν το παρόν ψήφισμα στο Συμβούλιο ΑΚΕ-ΕΕ και στην Επιτροπή.